ועדת הכספים, כנסת 18, פרוטוקול מספר 774, 2011-06-06 13:30

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: פנייה מספר 161 – רשות המים פנייה מספר 166 – רשות המים אין רפרנט.

שי חרמש: 200 אלף שקלים בקעת הירדן.

משה גפני: פניות ספר 182 עד 184 –

חן לב: מדובר על פנייה של ממשל זמין שביקשנו לדון בה לפני כמה שבועות ואדוני ביקש לשמוע הסברים על פרויקט מרכבה.

חן לב: נמצא סגן בכיר לחשב הכללי, טל הרמתי, שהוא מנהל פרויקט המרכבה כל שיידרש.

טל הרמתי: שלום רב.

טל הרמתי: התבקשתי לבוא לכאן ולדבר על פרויקט מרכבה.

טל הרמתי: יש לנו את הזמן לכך?

משה גפני: כן.

משה גפני: קיבלתי אתמול SMS על איזשהו משרד שלא מצליח להוציא תקציב בגלל מרכבה.

משה גפני: כל אחר הצהרים ניסינו עם הפרויקט של מרכבה, ללא הצלחה.

משה גפני: קיבלתי תלונות מכמה משרדים שבגלל פרויקט מרכבה לא מתגברים על העניין הזה ובינתיים הציבור סובל.

טל הרמתי: ספציפית לגבי המשרד שאתה מדבר עליו, הבעיה נפתרה ונמצאת כרגע בתהליך.

משה גפני: דווקא דיברתי על משרד החקלאות.

טל הרמתי: אני לא יודע על בעיה במשרד החקלאות.

משה גפני: אבל אני יודע.

טל הרמתי: מרכבה הוא אולי הפרויקט המורכב והגדול ביותר בממשלה.

טל הרמתי: הוא הוצג באריכות לוועדת המדע של הכנסת לפני כשנה.

טל הרמתי: הסטטוס הנוכחי הוא ש-95 אחוזים מתקציב המדינה, למעט תקציב הביטחון, ממומש כבר היום ומשולם כבר היום באמצעות פרויקט מרכבה שהוא אחד הפרויקטים הגדולים, המורכבים ואולי האיכותיים של ממשלת ישראל כיום.

טל הרמתי: אחד הפרויקטים החשובים ביותר.

טל הרמתי: מרכבה, רק כדי לסבר את האוזן, הוא למעשה התשתית הארגונית של כל הממשלה.

טל הרמתי: כל תהליך שהוא תהליך, החל מתהליכים לוגיסטיים, כל התהליכים הלוגיסטיים, תהליכי הרכש של הממשלה, כל תהליך ניהול המשאב האנושי של הממשלה, ניהול התמיכות שהממשלה משלמת, כל התהליכים הפיננסיים, ניהול החוב הממשלתי, ממומש כבר כיום באמצעות מרכבה.

טל הרמתי: התקבלה החלטת ממשלה.

משה גפני: החלטת ממשלה לא אומרת לי כלום.

משה גפני: דבר אתי על הדברים הטכניים.

משה גפני: ל

מאיר שטרית: אם מותר לי, אני אוסיף משהו לעניין הזה.

משה גפני: רגע.

משה גפני: הממשלה גם החליטה על סולם השקילות, אז מה?

משה גפני: היא הבינה מה היא החליטה?

טל הרמתי: אני אסביר למה זה רלוונטי כרגע.

טל הרמתי: פרויקט מרכבה נמצא כרגע בהשלמה של המשרדים שעוד לא עלו לפרויקט מרכבה.

טל הרמתי: יש מספר משרדים כאלה ואנחנו נמצאים בתהליך מזורז.

משה גפני: מי אלה המשרדים?

טל הרמתי: רשימת המשרדים שטרם עלו.

טל הרמתי: בימים אלה הושלמה העלייה לאוויר של שירות התעסוקה.

טל הרמתי: משרד התעשייה עולה לאוויר בשבוע הבא.

משה גפני: מה שחסר להם, זה רק מרכבה.

טל הרמתי: המשרדים שנמצאים כבר בפנים ואלה מרבית המשרדים הגדולים כמו , משרד החינוך.

משה גפני: משרד החינוך נמצא במרכבה?

טל הרמתי: משרד החינוך נמצא במרכבה כבר יותר משנתיים.

טל הרמתי: משרד החינוך על כל אגפיו.

טל הרמתי: משרד המשפטים על כל אגפיו.

משה גפני: משרד המשפטים על כל אגפיו?

טל הרמתי: על כל אגפיו.

מאיר שטרית: משרד התחבורה.

משה גפני: מה התפקיד שלך?

טל הרמתי: שמי טל הרמתי.

טל הרמתי: לא הצגתי את עצמי.

טל הרמתי: אני סגן בכיר לחשב הכללי ואחראי על כל המכלול של המחשוב הממשלתי.

טל הרמתי: אדוני לא מכיר אותי, כי אני יותר מגיע לוועדת המדע ואני מגיע לא מעט.

משה גפני: תודה.

משה גפני: מאיר, בבקשה.

מאיר שטרית: פרויקט מרכבה נועד בזמנו לגרום לכך שהממשלה תתנהל ברמה של בקרה ושקיפות הרבה יותר גבוהה מאשר לפני עשר שנים.

מאיר שטרית: ברור שיש כאבים בהחדרת מערכת המרכבה והטמעתה בתוך המשרדים.

מאיר שטרית: זה לוקח זמן עד שהמשרד מתרגל לעבוד, אבל אני אומר לך מניסיון שהיה בשישה משרדי ממשלה, שבכולם פועלת מרכבה, והיכן שהיא לא פעלה – אני הפעלתי, גם במשרד המשפטים, גם במשרד התחבורה, גם במשרד החינוך, גם במשרד הפנים, גם במשרד השיכון.

מאיר שטרית: בכולם פועלת מרכבה.

מאיר שטרית: הייתה תמיד תקופה של כאבים עד שלומדים, אבל כשלומדים לעבוד עם זה, זה תענוג.

משה גפני: ומה זה ממשל זמין?

משה גפני: במה זה שונה ממרכבה?

מאיר שטרית: ממשל זמין הוא אתר האינטרנט של הממשלה שנותן אפשרות לאנשים לקבל את השירותים דרך האינטרנט.

משה גפני: בסדר.

משה גפני: אנחנו מצביעים.

משה גפני: ה צ ב ע ה פניות ספר 182 עד 184 – אושרו פה אחד אני מגיש על זה רביזיה.

משה גפני: אני רוצה לדבר אתך על העניין הזה של כמה משרדים.

משה גפני: פניות מספר 202 ו-203 – תיאום הפעולות בשטחים אין רפרנט.

משה גפני: פנייה מספר 212 – הסכם עם הג'וינט, מכון ברוקדייל, שירותי בריאות.

חגי דרור: אני פעם ראשונה בוועדת הכספים.

משה גפני: ברוך הבא.

משה גפני: אתה רפרנט במשרד האוצר?

חגי דרור: אני מחליף את הרפרנט של משרד האוצר שבמשך ארבעה חודשים עיכב את הפנייה שהעברתי לו ועכשיו, כשהוא צריך להיות כאן כדי להעביר את הפנייה, הזעיק אותי מישיבות בגלל שהוא נמצא בחוץ לארץ.

חגי דרור: אני ממשרד הבריאות.

משה גפני: הרפרנט של משרד האוצר נמצא בחוץ לארץ?

חגי דרור: כן.

משה גפני: באיזו מדינה?

חגי דרור: לא יודע.

חגי דרור: לא שיתף אותי בזה.

משה גפני: סתם.

משה גפני: בבקשה.

משה גפני: אתה איש בריאות.

חגי דרור: כן.

משה גפני: מה אתה רוצה מאתנו?

משה גפני: על מה הכסף?

חגי דרור: הכסף כאן הוא על מגוון נושאים, כולם מעוגנים בהסכם בין למשרד האוצר.

חגי דרור: סכומים חד פעמיים שבתקציב.

חגי דרור: יש כאן הסכם של עם מכון גרטנר, מכון של מחקרים שיושב בתל השומר.

חגי דרור: הסכמים עם מכון ברוקדייל לחמש שנים, כאשר יש לנו הסכמים עם מחקר אתו.

חגי דרור: סכומים נוספים חד פעמיים למשך השנה הזאת שמופיעים בהסכם בין הבריאות לאוצר.

חגי דרור: אני יכול לפרט כל סכום.

חגי דרור: אתם רוצים שאני אפרט כל אחד מהסכומים?

זהבה גלאון: אדוני, שאלה.

מאיר שטרית: אני מבקש רשות דיבור לגבי הסעיף.

משה גפני: רק רגע.

משה גפני: שהוא ישלים את הדברים.

משה גפני: זה הסכם שהיה ל עם משרד האוצר?

חגי דרור: כן, זה חלק מהתקציב.

משה גפני: כמה זמן עד שסיימתם את הדיון לגבי הכספים האלה?

משה גפני: לפני כמה זמן זה הסתיים?

חגי דרור: זה נחתם בתקציב הדו-שנתי.

משה גפני: למה זה מגיע רק עכשיו?

חגי דרור: התחילה השנה, כמו שאמרתי, ולמשרד האוצר לקח לטפל בפנייה הזאת שיושבת אצלו מפברואר והיום אנחנו ביוני.

חגי דרור: זה הזמן שלקח לו לטפל בפנייה עד הוא העביר אותה לכאן.

מאיר שטרית: מדובר כאן בהעברה תקציבית של 150 מיליון שקלים מתוכה 51 מיליון שקלים לחמש שנים להסכם עם הג'וינט, למכון ברוקדייל לצורך ביצוע מחקרים וסקרים בתחום הבריאות.

מאיר שטרית: אחר כך עוד הסכם של 43 מיליון שקלים עם שירותי בריאות כללית לטיפול בהפרעות אכילה, ומכון גרטנר למשך חמש שנים, שוב למחקרים לביצוע בריאות, בהיקף של 37.5 מיליון שקלים.

מאיר שטרית: אדוני היושב ראש, אני ממש תמה איך האוצר מוצא כספים להעביר לכל מיני מכוני מחקר כאשר עצמו, תקציב המחקר השנתי שלו לשנת 2011, עומד על 8 מיליון שקלים והוא לא מסוגל לתת תקציב לשום פרויקט מחקרי חדש, דבר שגורם נזק אדיר למדינת ישראל, בגלל חוסר היכולת שלהם לעשות מחקרים, לעשות את המחקר בתקופת המעבר, דבר שיכול להפוך המצאה שנעשית באוניברסיטה לדבר שיכול להביא מיליארדים למדינה.

מאיר שטרית: הם לא מצליחים לקבל אגורה אחת.

מאיר שטרית: איך מעבירים כאן 150 מיליון שקלים?

מאיר שטרית: פתאום יש כסף.

מאיר שטרית: אתה זוכר כמה ישבתי אתך ועם שר הבריאות על עשרה מיליון שקלים לשנה לתקציב , למדען הראשי, כדי שהוא יוכל לממן מחקרים מדעיים?

מאיר שטרית: יש 53 מחקרים שהוא מממן מהם רק אחוז קטן ביותר.

מאיר שטרית: איזה היגיון יש?

חגי דרור: אתה רוצה תשובה?

משה גפני: אתה תצטרך לענות אבל קודם חברת הכנסת גלאון.

זהבה גלאון: אני רק רוצה לשאול שאלה.

זהבה גלאון: אני רואה שיש כאן העברה לתחום בריאות הנפש, עקב עיכוב בביצוע הרפורמה.

זהבה גלאון: אין לי בעיה עם זה אבל אני רוצה לשאול למה זה יורד – אני רואה כאן בטבלה – מעלות סל שירותי הבריאות.

זהבה גלאון: למה זה בא מכאן?

שי חרמש: זה על פי ביצוע.

משה גפני: פניה, את רצית לשאול משהו?

פניה קירשנבאום: כן.

פניה קירשנבאום: למה מעבירים את זה למכונים בחוץ לארץ?

פניה קירשנבאום: יש כל כך הרבה מדענים ומכונים בארץ.

שי חרמש: מכון ברוקדייל הוא כאן בירושלים.

מאיר שטרית: אלה מכונים בארץ.

זבולון אורלב: מכונים ישראלים מובהקים.

משה גפני: תודה.

משה גפני: בבקשה, תשיב לחברי הכנסת.

חגי דרור: כמו שאמרו, אלה מכונים בארץ ולא מכונים בחוץ לארץ.

חגי דרור: שנית, אני האחרון שאצדיק את תקציב המחקר של עליו דיבר חבר הכנסת שטרית, אבל המחקרים האלה הם מחקרים אחרים.

חגי דרור: אלה מחקרים בנושא מדיניות בריאות.

חגי דרור: המחקרים שאתה מדבר עליהם הם מחקרים רפואיים של המדען הראשי של משרד הבריאות.

מאיר שטרית: מה יותר חשוב.

חגי דרור: אני לא יודע לומר מה יותר חשוב.

משה גפני: תודה.

משה גפני: אנחנו מצביעים.

זהבה גלאון: רגע, הוא עוד לא ענה לי.

משה גפני: סליחה.

משה גפני: בבקשה, תשיב לחברת הכנסת גלאון.

חגי דרור: בריאות הנפש, מהרגע שיש הצעת חוק לרפורמה בבריאות הנפש, הסכומים שהיו קיימים בתקציב בלי התוספות הנדרשות תוקצבו בסל הבריאות של הקופות מתוך הנחה שזה אמור לעבור לקופות, וכל עוד אין רפורמה, הרפורמה לא עברה בחקיקה, אנחנו מעבירים את זה מהסעיף של סל הקופות לסעיפים של המשרד.

זבולון אורלב: כי זה לא מתבצע בסל הבריאות.

חגי דרור: כי זה לא מתבצע כחלק מהשירות.

זבולון אורלב: תקצבו את זה שם וזה לא מתבצע.

משה גפני: ודאי.

משה גפני: אלה דברים שאנחנו רואים אותם כל פעם.

משה גפני: אנחנו מצביעים.

משה גפני: ה צ ב ע ה נגד – 1 פנייה מספר 212 – אושרה

מאיר שטרית: אני מבקש רביזיה.

משה גפני: עוד מעט אני אצביע.

מאיר שטרית: תצביע גם על הרביזיה שלך?

משה גפני: לא.

משה גפני: לגבי הרביזיה שלי אני צריך הסברים.

משה גפני: לגבי הרביזיה שלך, הוא הסביר.

שי חרמש: מאיר, מה החלופה?

שי חרמש: שגם זה לא יהיה?

שי חרמש: הרי גם זה לא יהיה.

משה גפני: מאיר, תסיר את הרביזיה.

זבולון אורלב: מאיר, אלה הסכמים חתומים.

משה גפני: תאמין לי שהוא יודע.

זבולון אורלב: טוב שהבעת את המחאה כי היא נכונה מאוד.

זבולון אורלב: אנחנו אחרונים בעולם במחקרים.

משה גפני: המחאה של חבר הכנסת שטרית התקבלה ואין רביזיה.

שי חרמש: מי בעד המחאה שלו?

משה גפני: אני בעד המחאה שלו.

משה גפני: פניות מספר 216 ו-217 – משרד הרווחה

קריאה: הפנייה נועדה להעברת תקן ממשרד הרווחה למינהלת השירות האזרחי לאומי.

משה גפני: אנחנו מצביעים.

משה גפני: ה צ ב ע ה פניות מספר 216 ו-217 – אושרו פה אחד מה זה התקן הזה?

קריאה: יש סיכום בין המשרדים.

משה גפני: מה זה התפקיד הזה?

קריאה: אני לא יודעת.

זבולון אורלב: מינהלת השירות הלאומי בעברה הייתה במשרד הרווחה.

זבולון אורלב: לאחר מכן היא עברה למשרד ראש הממשלה ועכשיו היא במשרד המדע והטכנולוגיה.

זבולון אורלב: משיצאה ממשרד הרווחה, עברו תפקידים למינהלת ובעקבות זה עובר גם תקן.

זבולון אורלב: ידע אישי, סטודנט חינם.

משה גפני: אני מבקש פירוט ואני מבקש, אם אפשר, לקבל את הפירוט עוד היום.

קריאה: בסדר.

משה גפני: את אחראית לכך שהיום אני אקבל פירוט.

משה גפני: אני לא מגיש רביזיה.

זבולון אורלב: אני מבקש שהפירוט יועבר גם אלי.

משה גפני: גם אל חבר הכנסת אורלב וגם אלי.

משה גפני: קודם לאורלב ואחר כך אלי, אבל היום.

קריאה: אני אעביר את הבקשה.

משה גפני: אני מאוד מבקש.

משה גפני: אני לא מגיש רביזיה ואני סומך על כך שאכן תעבירי היום את הפירוט.

שי חרמש: אני מוותר על הפירוט.

שי חרמש: אני תומך בממשלה בעניין הזה.

משה גפני: פניות מספר 221 ו-222 – משרד התיירות אין רפרנט.

משה גפני: פניות מספר 225 ו-226 –

קריאה: פנייה שנועדה להעברת שלושה מיליון שקלים למשרד להגנת הסביבה לתוכנית שיקום הצפון.

קריאה: זה בעיקר פרויקטים לשיקום נחלים.

משה גפני: אנחנו מצביעים.

משה גפני: ה צ ב ע ה פניות מספר 225 ו-226 – אושרו פה אחד פניות מספר 227 ו-228 -

קריאה: הפנייה הזאת נועדה להעברת 5 מיליון שקלים למשרד הקליטה לצורך סיוע לנשים יוצאות מקלט והצטיידות ושיפוצים במקלטים.

משה גפני: זה מכסף קואליציוני?

קריאה: אני לא יודע.

שי חרמש: כל הכסף הוא קואליציוני.

משה גפני: אני לא נגד, אני בעד, אבל למה זה חמישה מיליון שקלים כסכום עגול?

קריאה: אני לא יודע.

משה גפני: סיוע לנשים יוצאות מקלט.

משה גפני: אנחנו מצביעים.

משה גפני: ה צ ב ע ה פניות מספר 227 ו-228 – אושרו פה אחד פנייה מספר 229 –

אשרה רודב: פנייה זו נועדה לתגבור תקציב הפרקליטות בסך של 2 מיליון ו-800 אלף שקלים.

זבולון אורלב: לצורך מה לתגבר אותם?

אשרה רודב: לתקני רכב בהתאם לפסק הבוררות שניתן בסכסוך העבודה.

משה גפני: למי זה הולך?

אשרה רודב: לפרקליטים.

זבולון אורלב: שהם יוכלו להגיע יותר מהר?

אשרה רודב: הם יוכלו להתנייד ממקום למקום.

משה גפני: זה בעקבות השביתה שהם עשו?

אשרה רודב: כן.

שי חרמש: זה פסק הבוררות.

אשרה רודב: נכון.

משה גפני: אנחנו מצביעים.

משה גפני: ה צ ב ע ה פנייה מספר 229 – אושרה פה אחד אנחנו חוזרים לרשות המים, בעמוד הראשון.

משה גפני: פנייה מספר 161 –

עדי חכמון: הפנייה נועדה לעשות שינויים בתקציב הפיתוח של רשות המים לצורך תקצוב תאגידים מהמגזר הלא יהודי ותקצוב פעולות ניקוז.

משה גפני: גברת חכמון, אני זוכר אותך לטובה.

זבולון אורלב: באיזה סכום מדובר?

זבולון אורלב: לא כתוב באיזה סכום מדובר.

עדי חכמון: לצורך פעולות ניטור הסכום הוא 8 מיליון שקלים, כל מיני פעולות באזור הכינרת.

משה גפני: מי מבקש את הפנייה הזאת?

עדי חכמון: רשות המים.

משה גפני: אם רשות המים מבקשת, אני תומך.

משה גפני: אם זה אגף התקציבים, לא.

משה גפני: רשות המים מבקשת.

עדי חכמון: כן.

משה גפני: אנחנו מצביעים.

שי חרמש: יש לי שאלה.

שי חרמש: זה לא כולל את הפנייה השנייה?

עדי חכמון: תכף נגיע לזה.

משה גפני: אנחנו מצביעים.

משה גפני: ה צ ב ע ה פנייה מספר 161 – אושרה פה אחד מנהל רשות המים שלח מכתב לגבי הנכים.

משה גפני: הוא עובד טוב.

משה גפני: פנייה מספר 166 –

עדי חכמון: זו הפנייה שנועדה לתמיכה בחקלאים על שאיבה נוספת, כשלושים מיליון שקלים, ועוד העברה של כ-200 אלף שקלים לבקעת הירדן בהתאם להחלטת ממשלה.

עדי חכמון: זה חוב שלנו משנה שעברה.

שי חרמש: לפרוטוקול.

שי חרמש: אני רוצה שהדברים שאני אומר יישמעו.

שי חרמש: הייתה מחויבות של מקורות לאספקת מים לשימוש חקלאי בלחץ מסוים.

שי חרמש: מקורות לא עמדה בהתחייבות הזאת והחקלאים נאלצו לקנות את הבוסטרים על חשבונם ולשלם את האנרגיה על חשבונם.

שי חרמש: ההסדר הזה עבד עד שנת 1998 כאשר המדינה שיפתה את החקלאים בגין עלויות האנרגיה האלה.

שי חרמש: משנת 1998, לית דין ולית דיין, בוטל נושא של קרן האיזון וכסף לא הגיע.

שי חרמש: החקלאים נאלצו לפנות לבג"ץ ובג"ץ פסק את פסיקתו בפיגור של 12 שנים.

שי חרמש: לא רק לחרדים עושים את זה אלא גם לחקלאים.

שי חרמש: בפיגור של 12 שנים מוחזר היום הכסף הזה.

שי חרמש: אני רוצה שזה יהיה כתוב וברור איך הדברים מתנהלים במדינה.

משה גפני: אז לאשר או לא לאשר?

שי חרמש: אתה לא יכול לא לאשר כי זאת פסיקת בג"ץ.

משה גפני: ועוד איך אני יכול.

משה גפני: עכשיו נתת לי סיבה.

משה גפני: אבל לאשר או לא לאשר?

שי חרמש: ודאי לאשר.

משה גפני: אתה רק מביע מחאה שזה מאוחר.

שי חרמש: 12 שנים עברו וצריך להחזיר להם את הכסף.

משה גפני: יש כאלה שאחרי 12 שנים מקבלים את הכסף אבל יש כאלה שאפילו אחרי 12 שנים לא מקבלים.

משה גפני: יורם תמרי: זה רק חמישים אחוזים מהסכום.

משה גפני: אני עוסק בזה כל השנים.

משה גפני: אני קודם הייתי בהתאחדות חקלאי ישראל.

משה גפני: תודה.

משה גפני: אנחנו מצביעים.

משה גפני: ה צ ב ע ה פנייה מספר 166 – אושרה פה אחד הודעה מספר 04041 –

אורי אריאל: עודפים של מינהלת סלע.

משה גפני: אני רוצה להעביר את זה אבל אין רפרנט שיסביר.

זבולון אורלב: לא צריך רפרנט.

משה גפני: צריך רפרנט.

משה גפני: אם לא מגיע רפרנט, זה 21 ימים.

זבולון אורלב: הנייר לפנינו.

זבולון אורלב: אנחנו יודעים לקרוא עברית.

משה גפני: אמר לי טמיר שיש הודעה והוא שאל אותי אם להביא אותה והוא המליץ להביא אותה, ואני רציתי להביא אותה אפילו שזאת הודעה.

אורי אריאל: הגברת נמצאת בוועדת החוץ והביטחון.

אורי אריאל: טמיר, אתה יכול לבדוק אם היא יכולה לעלות?

זבולון אורלב: אין מישהו אחר מהאוצר שמוכן לקרוא את מה שכתוב כאן?

זבולון אורלב: הרי בין כה הם קוראים כאן והכל הצגה אחת גדולה.

משה גפני: לא נכון.

זבולון אורלב: תשעים אחוזים הם קוראים כאן והם לא יודעים על מה הם מדברים.

משה גפני: לא נכון.

זבולון אורלב: אני עוקב אחריהם ואני רואה שהם קוראים.

זבולון אורלב: אגב, הם לא רעים בקריאה.

משה גפני: זבולון, זה לא נכון.

טמיר כהן: היא לא עונה.

משה גפני: אני עושה הפסקה של חמש דקות.

משה גפני: אם מאתרים אותה, זבולון, אתה תנהל את הישיבה או אורי ינהל אותה כדי לאשר את זה, אם היא מגיעה.

משה גפני: אם היא לא מגיעה, הישיבה נעולה.

קריאה: הנה היא.

אורי אריאל: הנה, דניאלה כאן.

דניאלה פרתם: הפנייה נועדה לתגבר את תקציב מינהלת תנופה בהתאם לצרכים של המשרד.

דניאלה פרתם: סכום בסך 165 מיליון שקלים.

משה גפני: אנחנו מצביעים.

משה גפני: ה צ ב ע ה הודעה מספר 04041 – אושרה פה אחד תודה רבה.

משה גפני: הישיבה נעולה.